Ηράκλειο 10-01-2019

Αρ. Πρωτ.2858

**Π Ρ Ο Σ Κ Λ Η Σ Η**

**Ε Κ Δ Η Λ Ω Σ Η Σ Ε Ν Δ Ι Α Φ Ε Ρ Ο Ν Τ Ο Σ**

**Γ Ι Α Θ Ε Σ Ε Ι Σ Α Μ Ε Ι Β Ο Μ Ε Ν Ω Ν ΦΟΙΤΗΤΩΝ ΣΧΟΛΗΣ ΤΕΧΝΟΛΟΓΙΑΣ ΓΕΩΠΟΝΙΑΣ ΚΑΙ ΤΕΧΝΟΛΟΓΙΑΣ ΤΡΟΦΙΜΩΝ ΧΡΟΝΙΚΟ ΔΙΑΣΤΗΜΑ 15-01-2019 έως 15-06-2019**

ΤΜΗΜΑ ΤΕΧΝΟΛΟΓΩΝ ΓΕΩΠΟΝΩΝ

Έχοντας υπόψη:

1. Την με αριθμ. 394/03-03-09 απόφαση του Συμβουλίου της Σχολής με τη θέσπιση συντελεστών βαρύτητας στη γενική απόδοση του φοιτητή στα μαθήματα και στην ατομική και οικογενειακή του κατάσταση
2. Την Αρ. Ε5/12029/99 Υπουργική απόφαση (ΦΕΚ1956 τεύχος Β/29-10-99) «Απασχόληση σπουδαστών Τ.Ε.Ι.»
3. Τη με αρ. πράξης. 32/13 -12-2018 Συνεδρίασης του Πρυτανικού Συμβουλίου του ΤΕΙ Κρήτης που αφορά την κατανομή ωρών σε αμειβόμενους φοιτητές στα Τμήματα και στις Υπηρεσίες του ΤΕΙ Κρήτης

Το Τμήμα Τεχνολόγων Γεωπόνων της Σχολής Τεχνολογίας Γεωπονίας και Τεχνολογίας Τροφίμων του Τ.Ε.Ι. Κρήτης προκηρύσσει την παρακάτω θέση για απασχόληση φοιτητή με αμοιβή

Καλούνται, όσοι από τους φοιτητές ενδιαφέρονται να εργαστούν στo Τμήμα Τεχνολόγων Γεωπόνων με αμοιβή, (Γραμματεία Τμήματος) για το χρονικό διάστημα 15-01-2019 έως 28-06-2019, να υποβάλουν αίτηση υποψηφιότητας (χορηγείται από τη Γραμματεία του Τμήματος Τεχνολόγων Γεωπόνων της Σχολής Τεχνολογίας Γεωπονίας και Τεχνολογίας Τροφίμων μαζί με τα απαραίτητα δικαιολογητικά στη Γραμματεία του Τμήματος από:

**Πέμπτη 10/01/2019 έως Τετάρτη 16/01/2019**

**Κριτήρια Επιλογής**

Τα κριτήρια για την επιλογή των φοιτητών που επιθυμούν να απασχοληθούν είναι τα παρακάτω:

* Η γενική επίδοση του φοιτητή, η οποία θα προκύπτει από βεβαίωση της Γραμματείας του τμήματος
* Η ατομική ή η οικογενειακή οικονομική κατάσταση του φοιτητή, η οποία πιστοποιείται από αντίγραφο του εκκαθαριστικού της Δημόσιας Οικονομικής Υπηρεσίας (Δ.Ο.Υ.) οικονομικού έτους 2018.

**Δικαιολογητικά:**

1. **Αίτηση** (Έντυπα αιτήσεων υπάρχουν στη Γραμματεία του Τμήματος)
2. **Αναλυτική βαθμολογία από τη Γραμματεία του Τμήματός**
3. **Εκκαθαριστικό σημείωμα της Εφορίας**, για το προσωπικό ή οικογενειακό εισόδημα του     έτους 2017 (οικονομικό έτος 2018) ή βεβαίωση της Δ.Ο.Υ. ότι ο υποψήφιος , δεν υποχρεούνται να υποβάλλει φορολογική δήλωση
4. **Φωτοτυπία Αστυνομικής Ταυτότητας**
5. Ό,τι άλλο δικαιολογητικό κρίνετε ότι θα βοηθήσει να επιλεγείτε π.χ. πιστοποιητικό οικογενειακής κατάστασης, αδελφός/ή που σπουδάζει κ.λ.π.

**Δεν υποβάλλουν δικαιολογητικά** **όσοι κάνουν πρακτική άσκηση**

**Δεν υποβάλλουν δικαιολογητικά όσοι προέρχονται από κατάταξη**

**Αξιολόγηση :**

Για την αξιολόγηση των αιτήσεών σας , πέρα από τα **κριτήρια** που ορίζονται από την Κ.Υ.Α Ε5/2029/7-12-1999 **επιμελής φοιτητής**, (η επίδοση στα ειδικά εργαστήρια που πρόκειται να απασχοληθεί ο ενδιαφερόμενος) **μικρό εισόδημα οικογενειακό ή ατομικό** **.**

Σας υπενθυμίζουμε επίσης ότι το Συμβούλιο Σχολής με την 394/3-3-09 απόφασή του, όρισε συντελεστές βαρύτητας στα κριτήρια της Κ.Υ.Α Ε5/2029/7-12-1999 ΦΕΚ1956 τ Β/29-10-1999 με βάση τους οποίους θα γίνει η τελική αξιολόγηση.

**Εφόσον επιλεγείτε**

θα παρουσιαστείτε **ΑΜΕΣΑ** στη Γραμματεία του Τμήματος να αναλάβετε καθήκοντα, θα παραλάβετε ειδικό **έντυπο παρουσίας** το οποίο επιστρέφετε στη Γραμματεία της Τμήματος **την τελευταία ημέρα του μήνα που απασχοληθήκατε** **υπογεγραμμένο από τη Γραμματεία του Τμήματος.**

Αν δεν προσκομίσετε τις ώρες απασχόλησης δεν θα πληρωθείτε, το ίδιο θα ισχύσει εάν δεν προσκομίσετε (οι εργαζόμενοι/ες για πρώτη φορά) φωτοτυπία της πρώτης σελίδας του λογαριασμού σας στην Τράπεζα Πειραιώς και φωτοτυπία και από τις δύο όψεις της αστυνομικής σας ταυτότητας.

**Επεξήγηση 1** του αποσπάσματος της 394/03-03-2009 της πράξης του Συμβουλίου της Σχολής

1. Στη γενική επίδοση του φοιτητή στα μαθήματα, ο συντελεστής βαρύτητας είναι 1,5
2. Στην ατομική και οικογενειακή οικονομική κατάσταση του φοιτητή, οι συντελεστές βαρύτητας είναι:
   * Εισόδημα από 0 μέχρι 7.000 €, ο συντελεστής βαρύτητας είναι 1,3
   * Εισόδημα από 7001 μέχρι 14.099 €, ο συντελεστής βαρύτητας είναι 1,2
   * Εισόδημα από 15.000 μέχρι 35.000 €, ο συντελεστής βαρύτητας είναι 1,1
   * Εισόδημα από 35.000 € και άνω ο συντελεστής βαρύτητας είναι 1

Φοιτητής που είναι σε μια από αυτές τις κατηγορίες εισοδημάτων με τον αντίστοιχο συντελεστή βαρύτητας και συντρέχουν οικογενειακοί λόγοι όπως πολύτεκνος, ορφανός, μονογονεϊκή οικογένεια ή άλλοι σοβαροί λόγοι υγείας της οικογένειας, τότε πηγαίνει στην προηγούμενη ανώτερη κλίμακα με μεγαλύτερο συντελεστή βαρύτητας.

1. Εάν ο φοιτητής έχει προηγούμενη απασχόληση ως αμειβόμενος, ο συντελεστής βαρύτητας είναι 0,7 (το κριτήριο αυτό υιοθετήθηκε από το Συμβούλιο της Σχολής για να ενθαρρύνει την απασχόληση και νέων φοιτητών).
2. Εάν ο φοιτητής έχει υπερβεί το 12ο εξάμηνο σπουδών, ο συντελεστής βαρύτητας είναι 0,7.

**Επεξήγηση 2** **από το τμήμα μισθοδοσίας του Τ.Ε.Ι.**

**Παρακαλούμε όπως για την διευκόλυνση της υπηρεσίας αλλά και των ενδιαφερομένων φοιτητών, να ζητήσετε από τους αμειβόμενους φοιτητές του Τμήματός σας, να σας προσκομίσουν φωτοτυπία της αστυνομικής τους ταυτότητος και φωτοτυπία του λογαριασμού τους στην ΤΡΑΠΕΖΑ ΠΕΙΡΑΙΩΣ ( πρώτη σελίδα του βιβλιαρίου) προκειμένου να κατατίθενται οι αμοιβές τους στον λογαριασμό τους.**

**Για τους φοιτητές που δεν έχουν λογαριασμό στην εν λόγω Τράπεζα, σας γνωρίζουμε ότι μπορούν να ανοίξουν Λογαριασμό Ταμιευτηρίου για Μισθοδοσία προσκομίζοντας στην ΤΡΑΠΕΖΑ ΠΕΙΡΑΙΩΣ την ταυτότητα και τον αριθμό φορολογικού τους μητρώου εφόσον έχουν προσωπικό ΑΦΜ (χωρίς καμία επιβάρυνση).**

**Ο Πρόεδρος του Τμήματος**

**\*Υπογραφή**

**Δημήτριος Γκούμας**

**Καθηγητής**

**\*Η υπογραφή υπάρχει στο πρωτότυπο που έχει κατατεθεί στο αρχείο του Τμήματος**